Վլադիմիր Հակոբյան (պետական գործիչ)

Վլադիմիր Համլետի Հակոբյան (), հայ լրագրող, ՀՀ Նախագահի մամուլի քարտուղար (2015-2018), ՀՀ վարչապետի օգնական (2018 թվականի ապրիլի 19-ից մայիսի 8-ին)։

Կրթություն 
 1988-1998 թթ. սովորել և ավարտել է Երևանի թիվ 167 միջնակարգ դպրոցը։ 
 1998-2003 թթ. սովորել և ավարտել է Խ. Աբովյանի անվան հայկական պետական մանկավարժական համալսարանի Կուլտուրայի ֆակուլտետի ռադիոլրագրության բաժինը։
2008-2009 թթ. սովորել և ավարտել է ՀՀ ԱԱԾ Գիտաուսումնական կենտրոնը։
2012 թ. հուլիս՝ Իրավապահ համակարգի միջազգային ակադեմիա (ILEA, ք. Բուդապեշտ)։

Աշխատանքային գործունեությունը 
 2003-2005 թթ. - ծառայել է Հայաստանի զինված ուժերում՝ որպես համակարգչային կապի կենտրոնի տեխնիկ-օպերատոր։ 
 2006-2015 թթ. - ծառայել է ՀՀ Կառավարությանն առընթեր ազգային անվտանգության ծառայությունում՝ հասնելով գլխավոր վարչության բաժանմունքի պետի պաշտոնին։ 
 2015 թ. հուլիսի 18-ին ՀՀ Նախագահի հրամանագրով նշանակվել է ՀՀ Նախագահի մամուլի քարտուղար։ Այդ պաշտոնից ազատվել է 2018 թվականի ապրիլի 9-ին։
2018 թվականի ապրիլի 19-ին նշանակվել է ՀՀ վարչապետի օգնական, իսկ նույն թվականի մայիսի 8-ին իր դիմումի համաձայն ազատվել է այդ պաշտոնից։

Պարգևներ 
Մարտական ծառայության մեդալ (2013)։
ՀՀ վարչապետի շնորհակալագիր (2011)։

Ամուսնացած է։

Ծանոթագրություններ 

1982 ծնունդներ
Նոյեմբերի 26 ծնունդներ
Հայ լրագրողներ
ՀՊՄՀ շրջանավարտներ
Հայ մեդիա գործիչներ
Մարտական ծառայության մեդալակիրներ